E.D.

Pozdravljen oče,

sram me je.

Zakopala sem vse svoje talente.

Ne, ne zakopala,

polila z jedko tekočino.

In spala sem...

Moje telo je trohnelo

in na duši se je nabiral prah.

Ničesar ti nimam za pokazati,

razen tega, da bedim...

Prosim ne joči oče:

Ne glej mojih trhlih kosti,

mojih vdrtih oči,

odkruškov moje duše...

Še hodim. Še vidim. Še čutim.

In skovala nove bom talente oče,

nove talente prav iz okruškov moje duše.

Iz kalupa mojega telesa.

Ne čakaj me,

namreč ne vem kdaj se bom vrnila...

Potrkam ti z močno roko.